# Алексей Апостол

### от Уикипедия, свободната енциклопедия

Алексей Апостол финландски диригент
Роден: | 1866 Атина, Гърция
Починал: | ? 1927 Хелзинки, Финландия

Майор Алексей Апостол (с рождено име Алексей Апостолов) е финландски диригент от български произход, един от основоположниците на финландската военна музика.

Алексей Апостолов е роден през 1866 в Атина и още малък остава сирак. Той е осиновен от Трети стрелкови финландски батальон, който участва в Руско-турската война през 1877-1878. След завръщането на частта във Финландия получава образование и е включен във военния оркестър, ръководен от диригента Адолф Леандер. През 1888 Алексей Апостол завършва музикално училище, а от 1890 работи като диригент, като през 1899 заема мястото на Леандер начело на оркестъра на Гвардейския фински батальон. През 1901 напуска армията в знак на протест срещу започналата русификация.

През следващите години Алексей Апостол се заема с различни начинания - прави опити да създаде музикален магазин, фабрики за музикални инструменти, нотно издателство, духов оркестър. След това е заместник директор (1912-1918) и икономически директор (1918-1921) на Хелзинкската филхармония. След получаването на независимост на Финландия той става главен военен диригент и организира създаването на полкови оркестри.

Взето от „http://bg.wikipedia.org../../../%D0%B0/%D0%BB/%D0%B5/%D0%90%D0%BB%D0%B5%D0%BA%D1%81%D0%B5%D0%B9_%D0%90%D0%BF%D0%BE%D1%81%D1%82%D0%BE%D0%BB_c6c0.html“.

Категории: Диригенти | Финландски музиканти | Български диригенти

##### Views

- Статия
- Беседа
- Текуща версия

##### Търсене